Απόφαση του Δικαστηρίου (έκτο τμήμα) της 10ης Απριλίου 2014 – Ευρωπαϊκή Επιτροπή κατά Ουγγαρίας
(Υπόθεση C-115/13) 1
(Παράβαση κράτους μέλους – Ειδικοί φόροι καταναλώσεως που επιβάλλονται στην αλκοόλη και τα αλκοολούχα ποτά – Οδηγία 92/83/ΕΟΚ – Καθορισμός του συντελεστή του φόρου – Παραγωγή από αποστακτήριο αιθυλικής αλκοόλης για λογαριασμό τρίτου η οποία υπόκειται σε ειδικό φόρο καταναλώσεως ίσο με το 0 – Απαλλαγή από τον ειδικό φόρο καταναλώσεως της παραγωγής αιθυλικής αλκοόλης από ιδιώτες)
Γλώσσα διαδικασίας: η ουγγρική
Διάδικοι
Προσφεύγουσα: Ευρωπαϊκή Επιτροπή (εκπρόσωποι: C. Barslev και A. Sipos)
Καθής: Ουγγαρία (εκπρόσωποι: Z. Fehér, K. Szíjjártó και K. Molnár)
Αντικείμενο
Παράβαση κράτους μέλους – Παράβαση των άρθρων 19 έως 21 της οδηγίας 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (ΕΕ L 316, σ. 21) σε συνδυασμό με το άρθρο 22, παράγραφος 7, της ίδιας οδηγίας καθώς και με το άρθρο 3, παράγραφος 1, της οδηγίας 92/84/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη (ΕΕ L 316, σ. 29) – Καθορισμός του ειδικού φόρου καταναλώσεως – Παραγωγή από αποστακτήριο αιθυλικής αλκοόλης για λογαριασμό τρίτου η οποία υπόκειται σε ειδικό φόρο καταναλώσεως ίσο με το 0 – Απαλλαγή από τον ειδικό φόρο καταναλώσεως της παραγωγής αιθυλικής αλκοόλης από ιδιώτες
Διατακτικό
Το Δικαστήριο αποφασίζει:
Η Ουγγαρία, θεσπίζοντας και εφαρμόζοντας κανονιστική ρύθμιση κατά την οποία, υπό τις προϋποθέσεις που αυτή ορίζει, η παραγωγή αιθυλικής αλκοόλης από αποστακτήρια για λογαριασμό τρίτου υπόκειται σε ειδικό φόρο καταναλώσεως ίσο με το 0 και η παραγωγή αιθυλικής αλκοόλης από ιδιώτες απαλλάσσεται από τον ειδικό φόρο καταναλώσεως, παρέβη τις υποχρεώσεις που υπέχει από τα άρθρα 19 έως 21 της οδηγίας 92/83/ΕΟΚ, του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά, όπως τροποποιήθηκε με την πράξη περί των όρων προσχώρησης της Δημοκρατίας της Βουλγαρίας και της Ρουμανίας, και των προσαρμογών των Συνθηκών επί των οποίων βασίζεται η Ευρωπαϊκή Ένωση, σε συνδυασμό με το άρθρο 22, παράγραφος 7, της ίδιας οδηγίας, καθώς και με το άρθρο 3, παράγραφος 1, της οδηγίας 92/84/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη.
Καταδικάζει την Ουγγαρία στα δικαστικά έξοδα.
____________
1 ΕΕ C 129 της 04.05.2013.